ચંદ્ર: છઠા ભાવે બેઠેલ ગ્રહ જો ચંદ્ર હોય તો માતાનું સુખ અલ્પ જાણવું, જીવનભર મુસાફરી કરતા રહેવું પડે છે. છઠો ચંદ્ર જીવનનુંચોવીસમું વર્ષ દુઃખદાયી બનાવે છે. પગના ભાગે તકલીફ અને પાણીજન્ય રોગ થાય છે. ઉપાય માટે સ્મશાન કે હોસ્પિટલમાંલોકો માટે પાણીની વ્યવસ્થા કરાવવી. ચોખા, દૂધ અને ચાંદીનું દાન ક્યારેય ના કરવું. ઘર પાસે જો ખુલ્લું મેદાન હોય તો સસલું પાળીને ચંદ્રને અનુકુળ બનાવી શકાય છે. કેતુ: છઠે કેતુ જો એકલો બેઠેલ હશે તો ફળ સાધારણ સારું હોય છે. અહી કેતુ અલ્પ શત્રુઓ આપે છે, જે એક વરદાનરૂપ કહી શકાય.જાતકને નોકરીમાં એકલતા અને નીરસતા મળે છે.આ સ્થિતિમાં જાતકને વિદેશ પ્રવાસ કે વિદેશ રહેવું ફળતું નથી.છઠે કેતુ જાતકને નહિ પણ તેના સંતાન પર કષ્ટદાયી સાબિત થાય છે. સંતાનપ્રાપ્તિ બાદ, જો સંતાનની તબિયત સારી ના રહેતી હોય તો શ્વાન પાળવું તમને મદદરૂપ થઇ શકે. હાથમાં સોનું પહેરવું.